Na základe usmernenia ministra školstva, vedy, výskumu a športu SR bude na všetkých školách **od 30.3.2020 až do odvolania** prerušené vyučovanie.

***MATURITY 2019/2020:***

Externá časť maturitnej skúšky a písomná forma internej časti maturitnej skúšky (písomné maturity) **sú zrušené.** Ústna forma internej časti maturitnej skúšky (ústne maturity) sa bude konať **najskôr do dvoch týždňov od obnovenia výučby** a uskutoční sa v termíne do 30. júna 2020.

***Prihlášky na stredné školy:***

**Prihlášky na stredné školy** je možné podať **do 15. mája** a k prihláške sa nebude vyžadovať potvrdenie od lekára. **Prijímacie** pohovory na stredné školy sa uskutočnia **najneskôr do 30. júna**. Prijímacie skúšky na stredné školy na overenie špeciálnych schopností , zručností alebo nadania pre odbor „učiteľstvo pre materské školy a vychovávateľstvo“ („talentovky“) sa uskutočnia **najneskôr do 30. júna**.